Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 450/14/7701	Bardejov, 8.9.2014
EEČ : 2-54-104-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno f Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 25. 04. 2014 v čase okolo 13.30 hod. po predchádzajúcej vzájomnej dohode s maloletým XXXXX, nar. XXXXX, trvalo bytom XXXXX, ul. XXXXX v Bardejove na ul. Kellerovej č. 10 si otvoril neuzamknutú vstupnú bráničku a vošiel cez ňu na pozemok s rodinným domom uvedeného čísla, pričom mal. XXXXX ostal dávať pozor na chodníku pred bráničkou, následne prehľadal detský kočík odstavený pred schodmi vedúcimi k vchodovým dverám do domu a z kočíka odcudzil mobilný telefónny prístroj zn. Nokia nezisteného typu so SIM kartou, otvorenú škatuľku cigariet zn. Golden Gate 100 a plynový zapaľovač, čím takto spôsobili pre XXXXX, nar. XXXXX, trvalo bytom XXXXX, ul. XXXXX škodu vo výške 23, €.

lebo obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie

Odôvodnenie:
Uznesením povereného príslušníka PZ. Obvodného oddelenia PZ   v Bardejove zo dňa 30.06.2014 sp. zn. ČVS:ORP-XXXXX bolo vznesené obvinenie ml. XXXXX  pre prečin porušovania domovej slobody podľa § 194 ods. 1   Trestného zákona.  

	Vo vykonávanom skrátenom vyšetrovaní bolo prevedené znalecké dokazovanie znalcom v odbore psychológia, ktorý v znaleckom posudku uviedol, že ml. obv. XXXXX je mentálne retardovanou osobou s kombinovaným zdravotným narušením s pridruženou epilepsiou a nedoslýchavosťou. Retardácia je u obv. všeobecná a postihuje všetky zložky intelektu najviac myslenie. Úroveň morálneho hodnotenia, poznanie mravných hodnôt a právnych noriem je u obv. len na úrovni 3 ročného dieťaťa. V čase činu nebol teda schopný rozpoznať protiprávnosť svojho konania a toto konanie ovládať morálnymi regulátormi. Znalec predpokladá, že po dosiahnutí veku dospelosti bude obv. ml. XXXXX súdom zbavený spôsobilosti na právne úkony.

	 Podľa § 215 ods. 1 písm. f/ Trestného poriadku prokurátor zastaví trestné stíhanie, ak obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie. 

	 Z vykonaného znaleckého dokazovania je zrejmé, že obv. ml. XXXXX, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť a ovládať svoje konanie. Vzhľadom na túto  skutočnosť bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor